Valentin Makeyev
Makeyev Valentin Nikolayeviç (10 aprel 1930, Korolyov[d], Moskva vilayəti – 1999, Moskva) — sovet partiya və dövlət xadimi. 1956-cı ildən Sov. İKP üzvü. Fəhlə ailəsində doğulmuşdur. S. Orconikidze adına Moskva Mühəndiz-İqtisadiyyat İnstitutunu bitirmiş (1953), 1957–1967-ci illərdə həmin institutda işləmişdir. 1964-cü ildən Moskvanın Bauman rayonun partiya komitəsinin ikinci, 1969-cu ildən birinci katibi olmuşdur. 1976-cı ildən Sov. İKP Moskva Şəhər Komitəsinin ikinci katibi idi. 1980-ci ilin oktyabrından SSRİ Nazirlər Soveti sədrinin müavinidir. SSRİ Ali Sovetinin (9–10-cu çağırış) deputatıdır. Sov. İKP 24–26-cı qurultaylarının nümayəndəsi olmuşdur. 1976-cı ildən Sov. İKP MK üzvüdür. Lenin ordeni, 3 başqa orden və medallarla təltif edilmişdir.